Мурат Журынавіч Журынаў

Мурат Журынавіч Журынаў (, , Арыс, Паўднёва-Казахстанская вобласць, Казахская ССР) — савецкі і казахстанскі вучоны-хімік, прэзідэнт НАН Рэспублікі Казахстан у 2003—2023 гадах. Доктар хімічных навук (1981), прафесар (1981), акадэмік НАН Рэспублікі Казахстан (1994, член-карэспандэнт з 1989). Замежны член НАН Беларусі (2021).Двенадцать иностранных ученых избраны членами НАН БеларусиВыборы в НАН Беларуси // Навука. — 2021. — 21 снежня. — С. 2

 Біяграфія 
У 1964 годзе скончыў Казахскі хіміка-тэхналагічны інстытут (інжынер-тэхнолаг), у 1970 — аспірантуру Маскоўскага хіміка-тэхналагічнага інстытута. Затым выкладаў да 1982 года ў Казахскім хіміка-тэхналагічным інстытуце, загадчык кафедры, дэкан факультэта. Прарэктар Карагандзінскага дзяржаўнага ўніверсітэта (1982—1985), дырэктар Інстытута арганічнага сінтэзу і вугляхіміі НАН РК (1985—1991).

З 1991 года па 1995 прэзідэнт Міжнароднага Казахска-Турэцкага ўніверсітэта ім. А. Ясаві, з 1993 старшыня Туркестанскага навуковага цэнтра ЮКА НАН РК.

У 1995 па 1997 міністр адукацыі РК, пасля вызвалення ад пасады міністра быў прызначаны на пасаду прэзідэнта Міжнароднага Казахска-Турэцкага ўніверсітэта ім. А. Ясаві.

У 2001—2007 — дырэктар Інстытута арганічнага каталізу і электрахіміі МАН РК, з 2013 г. — Генеральны дырэктар Інстытута паліва, каталізу і электрахіміі РК.

З 2003 па 2023 — прэзідэнт Нацыянальнай акадэміі навук РК.

 Навуковая дзейнасць 
Аўтар 92 вынаходстваў.

Асноўныя навуковыя працы прысвечаны вывучэнню электрахімічных паводзін розных класаў арганічных злучэнняў і распрацоўцы новых метадаў электрахімічнага сінтэзу як вядомых, так і новых фізіялагічна актыўных рэчываў, галоўным чынам на аснове прыродных злучэнняў.

 Аснорўныя працы 
 Квантовая электрохимия алкалоидов. Алма-Ата, 1986 (суаўтар).
 Электрохимия селена, теллура и полония / А. Баешов, М. Ж. Журинов, С. И. Жданов; АН КазССР, Центр.-Казахст. отд-ние, Ин-т орган. синтеза и углехимии, Хим.-металлург. ин-т. — Алма-Ата : Наука КазССР, 1989. — 169,[1] с. : ил.; 20 см; ISBN 5-628-00174-0.
 Химия эфедриновых алкалоидов. Алма-Ата, 1990 (суаўтар).
 Новые фосфорпроизводные эфедриновых алкалоидов. Алма-Ата, 1992 (суаўтар).
 Новые биоактивные производные алкалоидов. Алма-Ата, 1992 (суаўтар).
 Технология производства мышьяка. Алматы, 1993 (суаўтар).

 Крыніцы 

Катэгорыя:Замежныя члены НАНБ
Катэгорыя:Хімікі СССР
Катэгорыя:Хімікі Казахстана